《闲居即事》
唐代·陆翱

衰柳迷隋苑，衡门啼暮鸦。茅厨烟不动，书牖日空斜。

悔下东山石，贫于南阮家。沈忧损神虑，萱草自开花。

作者简介：陆翱，唐诗人。字楚臣，吴县（今苏州）人。陆涓之孙，宰相陆希声父，翱少贫素，进士及第后，往游幕府，然终未受辟，无所成而卒。其所作赋鹦鹉、早莺、柳絮、燕子等诗，当时即播于人口。南唐刘崇远谓其诗虽“不甚高，而才调宛丽”，“题品物类亦绮美”(《金华子》)。《全唐诗》录存其诗二首。